text: Esbjerg sælger Kian Hansen
  29 januar 2014 kl. 07.12
  Esbjerg fB Elite A/S oplyser mandag middag i en fondsbørs-meddelelse, at man er enige med en udenlandsk klub om salg af forsvarsspilleren Kian Hansen.
  Indtil de nærmere detaljer i handlen, herunder spillerens egne vilkår og lægetjek er endeligt på plads, har hverken Kian Hansen eller Esbjerg fB Elite A/S yderligere kommetarer til sagen.
  Franske Nantes har tidligere været nævnt som interesseret i at hente den stærke midtstopper hos Esbjerg.
  Transfervinduet lukker fredag midnat.
  